China a confirmat 8 noi cazuri de Covid-19 în ultimele 24 de ore.
Opt noi cazuri de coronavirus au fost raportate în capitala Chinei în ultimele 24 de ore. Autorităţile susţin că situaţia epidemică din Beijing este "sub control" şi urmează să se stabilizeze. Până în prezent, în China continentală au fost raportate 83.553 de cazuri de coronavirus şi 4.634 de decese.
Autorităţile medicale din China au raportat opt noi cazuri de coronavirus în ultimele 24 de ore, în capitala ţării, Beijing, informează agenţia Reuters.În intervalul precedent fuseseră raportate trei cazuri de infectare cu noul coronavirus. Dintre cele opt cazuri noi, doar două sunt la persoane contagiate în Beijing, unde autorităţile depun eforturi pentru izolarea unui focar epidemic apărut într-o piaţă comercială.Focarul din Piaţa Xinfadi a fost depistat pe 11 iunie, iar autorităţile chineze susţin că 98% dintre cele peste 330 de persoane infectate au forme "uşoare şi normale" ale bolii.Situaţia epidemică din Beijing este "sub control" şi urmează să se stabilizeze, a declarat Hu Hejian, purtătorul de cuvânt al Primăriei din capitala Chinei.Până în prezent, în China continentală au fost raportate 83.553 de cazuri de coronavirus şi 4.634 de decese.